Sam Kellough er en moderne dusørjeger i Los Angeles som bestemmer seg for å fakke Victor Hale, en storvokst afroamerikansk eksfange som har en dusørpris på 20 000 dollar hengende over seg. Men Victor Hale er ikke bare den som blir jaget, han jager også selv. Etter å ha blitt mishandlet i fengsel er han nå ut etter hevn overfor sine tidligere fangevoktere. Han oppsøker dem en etter en og dreper dem med samme instrument de en gang mishandlet ham med, en stor lærhanske med kraftig stålbeslag.